पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल में चुनावों के बाद मारे गए भारतीय जनता पार्टी के 11 सदस्यों के रोष में भारतीय जनता पार्टी नंगल मंडल के द्वारा स्थानीय आई ब्लॉक चौक पर रोष प्रदर्शन किया गया तथा केंद्र सरकार से पश्चिम बंगाल में राष्ट्रपति कानून लागू करने की मांग की गई। भाजपा नगर मंडल के अध्यक्ष राजेश चौधरी तथा जिला भाजपा के महासचिव रणजीत लकी ने कहा कि बीते दिन पश्चिम बंगाल में चुनाव जीतने के बाद टीएमसी के सदस्यों के द्वारा भारतीय जनता पार्टी के 11 कार्यकर्ताओं की हत्या की गई। जिस पर भारतीय जनता पार्टी इन हत्यारों को फांसी की मांग करती है।
उन्होंने बताया कि हिंसा के विरोध में बुधवार को नेताओं ने कोरोना गाइडलाइन का पूरा ध्यान रखते हुए विरोध किया। राजेश चौधरी ने कहा कि पार्टी के कार्यकर्ताओं में बंगाल में हो रही हिंसक घटनाओं काे लेकर रोष है। वहां ममता राज लौटते ही अराजकता का माहौल हो गया है। भाजपा के नेता व कार्यकर्ताओं के घरों पर तोड़फोड़ करना लोकतंत्र पर हमला है, जिसे बर्दाश्त नहीं किया जाएगा। इस अवसर पर अनिल शर्मा, सुशील चोपड़ा, डॉ ईश्वर चंद्र सरदाना, जसपाल बब्बू, तिलक राज लकी, अमित बरारी आदि उपस्थित रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn